# 劉德華

| 劉德華 |
| --- |
| 2013年8月第三屆北京國際電影節上 |
| 男藝人 |
| 羅馬拼音 | Lau tak wah |
| 英文名 | Andy Lau |
| 花名 | * 華仔
* 華哥
* 劉天王
* 華Dee
* 劉華
 |
| 別名 | 劉福榮 |
| 國籍 |  香港 |
| 出世 |  (1961-09-27) 1961年9月27號  英屬香港新界大埔泰亨鄉 |
| 職業 | * 演員、歌手、導演、電影製片、填詞人、出品人
 |
| 語言 | * 粵語、普通話、英文
 |
| 教育程度 | **學歷**： 香港樹仁大學榮譽文學博士 **學銜**： 香港演藝學院榮譽院士 四川省川劇學校客座教授 |
| 母校 | 可立中學 |
| 宗教信仰 | 佛教 |
| 配偶 | 朱麗蒨（2008年結婚） |
| 仔女 | 1女 |
| 音樂類 | * 華語流行曲、粵語流行曲
 |
| 演奏樂器 | 人聲、二胡 |
| 出道日期 | 1981年 (1981) |
| 簽名 |  |
| 網站 | 華仔天地 映藝控股有限公司 映藝娛樂有限公司 夢造者娛樂有限公司 |

**劉德華**，SBS，BBS，MH，JP（粵拼：lau4 dak1 waa4；英文：**Andy Lau**；1961年9月27號—）係香港歌手同埋電影演員，佢響返學嗰陣嘅名叫**劉福榮**（lau4 fuk1 wing4），海內外嘅華人普遍都鍾意叫佢做**華仔**（waa4 zai2）或者係**華弟**（waa4 di2）。

## 生平

攝於2005年2月24號第29屆香港國際電影節
劉德華祖籍廣東新會，佢喺香港新界大埔泰亨村出世，佢阿爸劉禮後生嗰陣做過啟德機場嘅消防員。1980年，劉德華考入第10期無綫電視藝員訓練班。不過佢喺未正式畢業前，早已喺一套劇集《第三類房客》度出現過。到咗畢業之後就開始喺一啲劇集度做吓茄喱啡。1982年，劉德華喺無綫電視劇《獵鷹》入面第一次擔任男主角，呢套劇令佢一炮而紅；當時劇中嘅阿媽係由香港歌手兼藝人葉德嫻飾演，因為佢哋嘅合作演出令人印象難忘，而且兩人本身亦好投契。所以自此以後，好多華仔嘅電影都會情商Deanie（葉德嫻嘅英文名）做佢阿媽（或者契媽）嘅角色，好似《法內情》電影系列，更加令到觀眾喊出眼淚，結下螢幕上嘅母子情緣。同樣係1982年，劉德華開始接拍電影，第一部作品係吳小雲執導嘅《彩雲曲》。

劉德華響香港演藝界係一個「福將」，因為佢基本上成個演藝生涯都係順風順水。佢啱啱出道就響電視劇《獵鷹》入面第一次擔任男主角，第二年（1983年）劉德華就俾無綫力捧，同梁朝偉、苗僑偉、黃日華以及湯鎮業等五個人組成咗「無綫五虎將」。同一年，劉德華喺電視劇《神鵰俠侶》入面飾演楊過，令佢紅上加紅，好快就塑造出未來巨星嘅雛形。

佢演藝生涯唯一嘅低潮，就係響1984年因為合約嘅問題而同無綫電視搞到好唔愉快，無綫冇再畀機會佢演出（行內叫做「擺入雪櫃」或者「雪藏」），好彩嗰陣遇到當時得令嘅大導演王晶提攜，於是毅然咁專心轉戰電影。到目前為止，劉德華已經拍過超過一百部電影，因為佢夠靚仔，通常都演一啲有型有格嘅古惑仔，例如《旺角卡門》同埋《天若有情》入面，劉德華都係以有情有義又浪漫不羈嘅形象出現，使到一眾女影迷都對劉德華著迷。而後期少少嘅《烈火戰車》，亦都令到好多鐵騎一族感動，甚至唔識揸電單車嘅人都爭住去考電單車牌希望可以模仿一下，而且到今時今日都重有影響力。

1985年劉德華出咗佢第一首歌《只知道此刻愛妳》。到咗1990年，華仔再推出佢嘅歌曲大碟《可不可以-誰說不可以》、《如果你是我的傳說》同埋《再會了》……等幾隻專輯，劉德華好快受到大眾嘅關注，響歌壇成為四大天王之一。佢喺歌壇方贏咗唔少榮譽；喺多年嘅各大樂壇流行榜頒獎禮上面，華仔勇奪過幾個**最受歡迎男歌手**獎，佢嘅歌亦都佔過唔少嘅最受歡迎獎項。而佢所開嘅演唱會每次嘅銷售都非常理想，甚至話「爆棚」都唔過份。到咗1999年，劉德華成功得到香港十大傑出青年嘅殊榮。

2018年尾，劉德華因為身體唔舒服而腰斬演唱會，之後佢宣佈2020年2月會再開演唱會補數。

2024年尾，劉德華巡迴演唱會，12月在紅館舉行巡迴演唱會尾站

2026年尾，劉德華全新巡迴演唱會

## 近況

佢喺1990年代成立咗**天幕電影制作有限公司**，目標係提拔新一代演藝人。不過因為經營不善，除咗未能達到目標之外，劉德華重因為錢銀瓜葛同合夥人麥紹棠不和而搞到上法庭，搞足幾年，最後要由向華強夫人出面，畀劉德華五千萬解決。

2019年9月，劉德華喺新加坡演唱會嘅時候，成萬擁躉一齊唱生日歌同佢慶祝58歲生日。2020年5月，劉德華喺中國大陸網站直播演唱會，為醫護人員同民眾加油。

2024年12月，劉德華巡迴演唱會 尾站

2026年12月，劉德華世界巡迴演唱會 香港站

## 相關電影作品

| 年份 | 電影名 |
| --- | --- |
| 1981年 | 上海灘十三太保 |
| 1982年 | 彩雲曲，投奔怒海 |
| 1983年 | 毀滅號地車，家在香港 |
| 1984年 | 停不了的愛 |
| 1985年 | 夏日福星，法外情 |
| 1986年 | 最佳福星，魔翡翠 |
| 1987年 | 英雄好漢，肝膽相照，江湖情 |
| 1988年 | 精裝追女仔之2，最佳損友，中國最後一個太監，法內情，旺角卡門，獵鷹計劃，神探父子兵，龍之家族，群龍奪寶，最佳損友闖情關，飆城 |
| 1989年 | 同根生，人海孤鴻，小小小警察（客串），至尊無上，法內情大結局，省港旗兵第三集，神行太保，專釣大鱷，第一繭，最佳男朋友，轟天龍虎會，傲氣雄鷹，賭神，愛人同志，精裝追女仔之3之狼之一族 |
| 1990年 | 富貴兵團，川島芳子，天若有情，再戰江湖，至尊計狀元才，獄中龍，摩登如來神掌，賭俠，阿飛正傳 |
| 1991年 | 整蠱專家，中環英雄，驚天12小時，五虎將之決裂，至尊無上2之永霸天下，極道追蹤，衝擊天子門生，五億探長雷洛傳之雷老虎，五億探長雷洛傳2之父子情仇，豪門夜宴（客串），九一神鵰俠侶，與龍共舞 火燒島 (1991) |
| 1992年 | 賭城大亨之新哥傳奇，嘩！英雄，機BOY小子之真假威龍，龍騰四海，九二神鵰之痴心情長劍，俠聖，絕代雙驕，廟街十二少，賭城大亨2之至尊無敵，戰神傳說 |
| 1993年 | 超級學校霸王，天長地久，至尊三十六計之偷天換日，黑衣部隊之手足情深 |
| 1994年 | 醉拳2（客串），天與地，殺手的童話，刀劍笑，醉拳3 |
| 1995年 | 大冒險家，烈火戰車 |
| 1996年 | 奇異旅程之真心愛生命，天若有情3之烽火佳人，新上海灘，1/2次同床 |
| 1997年 | 天地雄心，香港製造（監製），黑金 |
| 1998年 | 龍在江湖，賭俠1999 |
| 1999年 | 去年煙花特別多（監製），愛情夢幻號，黑馬王子，賭俠大戰拉斯維加斯，暗戰，龍在邊緣 |
| 2000年 | 決戰紫禁之巔，孤男寡女，阿虎 |
| 2001年 | 瘦身男女，全職殺手，愛君如夢 |
| 2002年 | 嚦咕嚦咕新年財，衛斯理之藍血人，無間道，金雞（客串） |
| 2003年 | 老鼠愛上貓，大隻佬，無間道3之終極無間，金雞2（客串） |
| 2004年 | 魔幻廚房，江湖（出品人），菠蘿油王子（配音），龍鳳鬥，十面埋伏 |
| 2005年 | 天下無賊，童夢奇緣，再說一次我愛你 人魚朵朵 (2005) [徬白] |
| 2006年 | 得閒飲茶（出品及客串），墨攻 |
| 2007年 | 兄弟，門徒，投名狀 |
| 2008年 | 三國之見龍卸甲 |
| 2009年 | 遊龍戲鳳，建國大業（客串） |
| 2010年 | 未來警察，狄仁傑 |
| 2011年 | 我知女人心，新少林寺 |
| 2012年 | 桃姐，寒戰 |
| 2013年 | 天機：富春山居圖，盲探，風暴，無涯: 杜琪峯的電影世界 |
| 2014年 | 金雞SSS |
| 2016年 | 賭城風雲III，特工爺爺 ，偷天特務 ，長城 |

## 相關歌曲大碟作品

| 專輯名稱（語言） | 年份 | 錄數 | 好歌包括 |
| --- | --- | --- | --- |
| **只知道此刻愛你**（粵） | 1985年 | 10首 | 1.只知道此刻愛你／7.愛的終秒 |
| **情感的禁區**（粵） | 1987年 | 11首 | 1.情感的禁區／5.情在呼吸裡（商業電台第一台廣播劇）／8.下雨晚上 |
| **回到妳身邊**（粵） | 1988年 | 12首 | 1.回到你身邊／4.痴心錯付／6.永遠記得你 |
| **法內情回到你身邊**（國） | 1988年 | 10首 | 6.法內情 |
| **劉德華**（粵） | 1989年 | 10首 | 1.共你傷心過／2.我恨我癡心／9.流浪 |
| **永遠記得你精選**（粵） | 1989年 | 12首 | 1.流浪／2.我恨我癡心／7.共你傷心過 |
| **劉德華**（粵） | 1989年 | 15首 | （舊歌精選） |
| **愛的連線**（國） | 1989年 | 8首 | 1.愛的連線／2.在夢裡／3.在我的胸前安竭／6.忘了愛 |
| **可不可以-誰說不可以**（粵） | 1990年 | 10首 | 1.可不可以／3.停不了的愛／6.十全十美／7.緣盡／10.誰說不可以 |
| **如果你是我的傳說**（國） | 1990年 | 10首 | 1.如果你是我的傳說／2.可不可以 |
| **再會了**（粵） | 1990年 | 10首 | 1.再會了／2.不需要愛情／4.城市獵人／5.絕望的笑容／10.秋意中等我（同吳婉芳合唱） |
| **我和我追逐的夢**（國） | 1991年 | 10首 | 1.我和我追逐的夢／10.癡情歲月 |
| **一起走過的日子**（粵） | 1991年 | 11首 | 1.一起走過的日子／7.紅塵夢／10.與孤獨在奔往 |
| **愛不完**（粵） | 1991年 | 11首 | 1.愛不完／2.再吻我吧／3.憑什麼／7.最後你也走了／10.無法一天不想／11.全人類注視 |
| **不可不信…緣**（粵） | 1991年 | 11首 | 1.不可不信…緣／2.長夜多浪漫／6.是我嗎？／8.怒劍嘯狂沙 |
| **來生緣**（國） | 1991年 | 10首 | 1.來生緣／2.風中的歌 |
| **暖暖柔情**（粵） | 1992年 | 16首 | 1.只因一個你／（舊歌精選） |
| **愛的空間**（粵） | 1992年 | 13首 | 1.情是那麼笨／2.末世天使／6.忘我精神／7.祝你生辰快樂／8.你震撼我的心靈/9.愛人皇后 |
| **謝謝你的愛**（國） | 1992年 | 10首 | 1.記不住你的容顏／2.謝謝你的愛 |
| **真我的風采**（粵） | 1992年 | 11首 | 1.謝謝你的愛／2.假裝／3.真我的風采／8.獨自去偷歡 |
| **真我的風采ERROR**（粵） | 1992年 | 12首 | 6.情人Happy Birthday |
| **暖暖柔情２**（粵） | 1993年 | 14首 | （舊歌精選） |
| **音樂記事館**（國） | 1993年 | 15首 | 5.如果你是我的傳說／15.來生緣 |
| **真情難收**（國） | 1993年 | 10首 | 1.一輩子的錯／2.情歌 |
| **答案就是你**（粵） | 1993年 | 11首 | 1.答案就是你／3.暗裡著迷／4.你是我的夢／5.該走的時候／8.這一生是給你一個／9.開心的馬騮／10.相依，相戀（同陳嘉露合唱）／11.永遠寂寞 |
| **一生一次**（國） | 1993年 | 10首 | 2.一生一次／10.永遠寂寞 |
| **愛意**（粵） | 1993年 | 11首 | 1.今夜夢還暖／3.藕斷絲連／6.情人 Happy Birthday／11.現實是場夢 |
| **The Best Of Andy Lau**（粵） | 1994年 | 15首 | 1.離開你以後／2.天天想你／（舊歌精選） |
| **5時30分**（粵） | 1994年 | 15首 | 1.花花世界／4.口琴別戀／6.誰人知／8.鑽石眼淚 |
| **忘情水**（國） | 1994年 | 10首 | 1.忘情水／2.纏綿／6.你是我的溫柔／10.想要飛 |
| **天意**（國） | 1994年 | 10首 | 1.天意／2.友誼歷久一樣濃／3.沒有人可以像你 |
| **Memories Andy Lau**（粵） | 1995年 | 16首 | 1.天各一方／2.昨夜的渡輪上／5.鐵塔凌雲／6.倦／7.從不知／12.交叉點／13.Ma Ma I Love You／14.心酸的情歌 |
| **劉德華1993-1995登峰造極專輯**（國） | 1995年 | 15首 | （舊歌精選） |
| **真永遠**（國） | 1995年 | 10首 | 1.真永遠／5.今天／7.你說他是你想嫁的人 |
| **點滴珍藏 Part of Andy**（粵） | 1995年 | 16首 | （舊歌精選） |
| **情未鳥**（粵） | 1995年 | 11首 | 1.除非是你／2.情未鳥／6.十年／7.情深的一句 |
| **再一次擁抱**（日） | 1996年 | 5首 | 1.再一次擁抱／2.情未鳥／3.如果天有情／4.情未鳥／5.如果天有情 |
| **在乎你／倒轉地球**（粵） | 1996年 | 12首 | 1.倒轉地球／2.一個人睡／4.潮水／10.絕對在乎你 |
| **相思成災**（國） | 1996年 | 12首 | 1.相思成災／7.每次醒來／8.如果天有情 |
| **一個人的感覺**（粵） | 1996年 | 15首 | （舊歌精選） |
| **相思成災(日版)**（國） | 1996年 | 3首 | 1.相思成災／2.每次醒來／3.Do You Remember |
| **因為愛**（國） | 1996年 | 12首 | 1.因為愛／2.鐵了心愛你／6.朱顏記 |
| **最怕你跟別人睡（EP）**（國） | 1997年 | 2首 | 1.最怕你跟別人睡／2.朱顏記 |
| **愛如此神奇**（國） | 1997年 | 13首 | 1.愛如此神奇／3.中國人／8.愛如潮水／12.我終於失去了你 |
| **真生命**（粵） | 1997年 | 10首 | 1.真生命／2.舞照跳／3.愛太難／8.意亂情迷／10.桃花源 |
| **愛在刻骨銘心時**（國） | 1998年 | 10首 | 1.孤星淚／2.冰雨／6.馬桶/10.世界第一等 |
| **你是我的女人**（粵） | 1998年 | 12首 | 1.你是我的女人／2.掛念／4.他的女人／7.死剩把口／11.無出息的漢子 |
| **笨小孩**（國粵） | 1998年 | 共29首 | Disc A - 1.笨小孩（合唱）／3.去年煙花特別多／13.你說他是你想嫁的人

Disc B - 1.好日子（香港賽馬會98親善序曲）／2.火焰心（無綫電視劇《烈火雄心》主題曲）／3.無出息的漢子（《烈火雄心》插曲） |
| **回家真好**（粵） | 1999年 | 共31首 | Disc A - 2.浪子心聲（合唱）／3.世事如棋／16.回家真好／17.笨小孩（聰明版）

Disc B - 1.情深的一句（張家輝）／2.你是我的女人／3.除非…是你 |
| **人間愛**（國） | 1999年 | 10首 | 1.木魚與金魚／3.男朋友（《黑馬王子》主題曲）／6.會說話的啞巴 |
| **劉德華演唱會99**（國粵） | 1999年 | 共32首 | Disc B - 13.愛你一萬年 |
| **愛無知**（粵） | 1999年 | 11首 | 2.愛無知／3.新好情人／11.天人水 |
| **Just for You**（多語言EP） | 2000年 | 4首 | 1.將自己給你（綠茶廣告歌）／2.你是我一生中最大的驕傲／3.I'm Easy（廣告歌）／4.In Your Eyes（with 菲律賓天后 Sharon Cuneta） |
| **男人的愛**（國） | 2000年 | 11首 | 1.男人哭吧不是罪／2.我不夠愛你（同陳慧琳合唱） |
| **唱作俱佳作品集**（國） | 2000年 | 16首 | （舊歌精選） |
| **心藍**（粵） | 2000年 | 10首 | 1.當我遇上你／2.心藍／10.缺陷美 |
| **心藍+阿虎電影原聲**（粵） | 2000年 | 共30首 | 11.阿虎的故事 |
| **天馬行空**（國粵） | 2001年 | 共26首 | Disc B - 1.天馬行空 |
| **精選王系列-《回到你身邊》**（粵） | 2001年 | 共18首 | （舊歌精選） |
| **天開了**（國） | 2001年 | 11首 | 1.我的心只可容納妳／6.踢出個未來 |
| **夏日Fiesta**（國粵） | 2001年 | 7首 | 1.夏日Fiesta／2.我的胖侶（《瘦身男女》主題曲）／3.鴿子情緣（商業電台第二台廣播劇《鴿子園》主題曲）／4.為我鼓掌（動畫《數碼暴龍02》主題曲）／5.男兒志（《少林足球》主題曲）／6.為愛瘦一次（《瘦身男女》主題曲）／7.地球戰士（動畫《數碼暴龍02》主題曲） |
| **真經典**（粵） | 2002年 | 16首 | （舊歌精選） |
| **美麗的一天**（國） | 2002年 | 11首 | 1.黑蝙蝠中隊／11.天生天養（廣告歌-粵） |
| **你是我的驕傲**（國粵） | 2002年 | 共30首 | Disc B - 15.無間道(粵)／16.自然定律 |
| **如果有一天**（粵） | 2003年 | 11首 | 1.如果有一天／3.十七歲／5.魚尾紋／9.真愛是苦味／11.月老 |
| **經典重現**（國粵） | 2003年 | 共30首 | Disc A - 1.神鵰大俠 |
| **環球影音啟示錄**（粵） | 2004年 | 共30首 | （舊歌精選） |
| **Coffee or Tea**（粵） | 2004年 | 11首 | 1.常言道／2.按摩女郎／7.影帝無用／9.無須擔心 |
| **再說一次．我愛你**（國） | 2005年 | 10首 | 1.再說一次我愛你／10.真心話 |
| **繼續談情 - 新曲+精選**（粵） | 2005年 | 共28首 | Disc A - 1.繼續談情／2.下次不敢（《童夢奇緣》主題曲）／7.自作自受（《無間道3之終極無間》主題曲）／11.那一天（電影《天下無賊》主題曲）

Disc B - 1.如果我有事 |
| **聲音**（粵） | 2006年 | 11首 | 01. 張開眼睛 - （2006道地綠茶廣告主題曲）／02. 心照／03. 累鬥累 - （瘋狂的石頭 電影主題曲）／04. 大俠／05. 一家人／06. 教你如何不愛他 ／07. 多愁善感／08. 模範生／09. 紅顏自閉／10. 觀世音／11. 心肝寶貝 [國語] – 中國乙肝防治疾病教育 |
| **一隻牛的異想世界**（國） | 2007年7月 | 12首 | ／12.只想抱抱（綠茶廣告歌） |
| **Everyone is No. 1** | 2007年12月 | 共30首 | Disc A（粵）- 1.一起嗌／2.沒有翅膀的天使（麥當勞叔叔之家慈基金主題曲）／3.不是我的不要

Disc B（國）- 1.Everyone is No. 1／2.投名狀（《投名狀》主題曲）／3.兄弟（《兄弟》主題曲） |
| **Love Hope**（國粵） | 2009年2月 | 14首 | 1 劉德華 長途伴侶/ 2 劉德華 I Wish/ 3 劉德華 未到傷心處/ 4 劉德華 痴心不再流行/ 5 劉德華 你是我所有/ 6 劉德華 一晚長大（2008道地綠茶主題曲）/ 7 劉德華 大男人/ 8 劉德華 我只想你好/ 9 劉德華 恩賜/ 10 劉德華 等我/ 11 劉德華，舒淇 I Do（國）（電影《游龍歲鳳》主題曲）/ 12 劉德華 美麗的回憶（國）/ 13 劉德華 最好的朋友（國）/ 14 劉德華 承諾（國）（原曲：海闊天空 - Beyond） |
| **長途伴侶**（粵國） | 2009年7月 | 10首 | 1 劉德華 長途伴侶/ 2 劉德華 一晚長大/ 3 劉德華 只想抱抱/ 4 劉德華 張開眼睛/ 5 劉德華 我得你/ 6 劉德華 常言道/ 7 劉德華 如果有一天/ 8 劉德華 天生天養/ 9 劉德華 我的心只可容納妳 (國)/ 10 劉德華 將自己給你 |
| **劉德華unforgattable忘不了的**（國粵 2CD + 1DVD） | 2010年 | 共22首 | 13.（國）珍愛舞台 （粵）I Don't Wanna Say Goodbye |

## 合唱

* 相約到永久（關之琳）
* 戲劇人生（葉振棠）
* 心中愛你口難言（何詠琳）
* 秋意中等我（吳婉芳）
* 踏上成功路（張學友/劉美君/杜德偉/林憶蓮）
* 眼中的希望（葉倩文）
* 相依，相戀（陳嘉露）
* 真真假假（泰迪羅賓）
* 從不知（郭小霖）
* 別說愛情苦（梅艷芳）
* 彈彈琴，跳跳舞（梅艷芳）
* 笨小孩（柯受良/吳宗憲）
* 高高在下（張衞健）
* I Do（舒淇）
* 我不夠愛你（陳慧琳）
* 無間道（梁朝偉）
* 兄弟（陳奕迅）

## 個人榮譽

### 獎

* 香港十大傑出青年（1999年）
* 世界十大傑出青年（2000年）
* 世界傑出華人獎（2010年）
* 香港回歸十五週年功勳人物獎（2012年）
* 全球傑出華人獎（2014年）

### 勳銜

* 榮譽勳章（2004年）
* 太平紳士（2008年）
* 銅紫荊星章（2016年）
* 銀紫荊星章（2024年）

### 榮譽博士／院士

* 香港演藝學院榮譽院士（2006年）
* 香港樹仁大學榮譽文學博士（2017年）

## 部分公職

* 中國電影家協會理事

## 軼事

劉德華同藝人林迪安係同年同月同日出世。

## 攷

## 出面網頁

* 劉德華嘅官方網站 （繁體中文）（簡體中文）（英文）
* 華仔天地
*

維基同享有多媒體嘅嘢：
**劉德華 劉德華嘅YouTube帳號

* 劉德華喺互聯網電影資料庫嘅資料
* 劉德華喺BIBSYS嘅資料
* P1273 屬性顯示失敗: 搵唔到 P1273 屬性。

/ 劉德華喺加泰圖書館嘅資料
* 劉德華喺西班牙國家圖書館嘅資料
* 劉德華喺分面應用主題詞表識別碼嘅資料
* 劉德華喺虛擬國際權威檔案識別碼嘅資料
* 劉德華喺TMDb嘅資料
* 劉德華喺Quora嘅資料
* 劉德華喺Freebase嘅資料